কোনও গ্রাহক যেন রেশন থেকে বঞ্চিত না হয়, নির্দেশিকা খাদ্যদফতরের

ওয়েব ডেস্ক: রেশনে ই-কেওয়াইসি (KYC) সমস‌্যার জেরে বায়োমেট্রিক (Biometric) নিয়ে বেশ কিছু ক্ষেত্রে অভিযোগ সামনে এসেছে। বহু ক্ষেত্রে আঙুলের ছাপ মিলছে না সহ মুখের সঙ্গেও মিল না খাওয়ায় বিভিন্ন সমস্যার সম্মুখীন হয়েছেন গ্রাহকরা। তাতে বৈধ গ্রাহকদের অনেকেরই রেশন (Ration) পেতে সমস্যা হচ্ছে বলেও অভিযোগ উঠেছে। কিন্তু পরিস্থিতি খতিয়ে দেখে এ বিষয়ে মানবিক সিদ্ধান্ত নিল রাজ্য সরকার। খাদ্য় দফতরের নির্দেশ অনুযায়ী, গ্রাহকদের কোনও ভাবেই রেশন পাওয়া থেকে বঞ্চিত করা যাবে না।

দেখা গিয়েছে, নথি থাকার পরও বায়োমেট্রিক নিয়ে সমস্যায় পড়েছেন রেশন গ্রাহকরা। সেই অভিযোগ খাদ্য দফতরের কাছে পৌঁছেছে। তার জন্য রেশন দোকানে গিয়ে যাবতীয় বিষয় খতিয়ে দেখতে বলা হয়েছে। সেই নির্দেশ দেওয়া হয়েছে জেলাশাসকদের। শুধু তাই নয়, অভিযোগ খতিয়ে দেখে ৩১ অগাস্টের ধ্যে রিপোর্ট দিতে বলা হয়েছে। নির্দেশে বিশেষভাবে বলা হয়েছে, কোন কোন এলাকায় কতজন গ্রাহক আধার সমস্যার কারণে রেশন থেকে বঞ্চিত হচ্ছেন তা খতিয়ে দেখার কথা। এই ঘটনার সঙ্গে কন পেস ডিলার জড়িত থাকলেও তাঁর বিরুদ্ধে উপযুক্ত ব্যাবস্থা নেওয়ার কথা বলা হয়েছে।

আরও পড়ুন: ‘পরীক্ষা কি কোনও পিকনিক নাকি?’ সিদ্ধান্তে অনড় কলকাতা বিশ্ববিদ্যালয়

খাদ্য দফতর সূত্রে খবর, ৯৮ শতাংশ গ্রাহক বায়োমেট্রিক পদ্ধতিতে রেশন পান। তারপরও বেশকিছু ক্ষেত্রে আধার নিয়ে গোলযোগের অভিযোগ রয়েছে। নির্দেশিকায় জানানও হয়েছে, কোনও গ্রাহক যাতে রেশন থেকে বঞ্চিত না হয়। তা নিশ্চিত করতেই হবে। রাজ্য সরকার সমস্ত রাজ্যবাসীর জন্য বিনামূল্যে রেশন দিয়ে থাকে। এই নাগরিক পরিষেবা প্রত্যেক ঘরে ঘরে পৌঁছে দিতে বাড়তি দায়িত্ব নিতে হবে রেশন বণ্টন ব্যবস্থার সঙ্গে যুক্ত সকলকে।